Document ID: 32009D0031

ODLOČBA KOMISIJE
z dne 12. januarja 2009
o spremembi Odločbe 2007/716/ES glede nekaterih obratov v sektorjih mesa in mleka v Bolgariji
(notificirano pod dokumentarno številko C(2008) 8988)
(Besedilo velja za EGP)
(2009/31/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Bolgarije in Romunije in zlasti člena 42 Akta,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede vzpostavitve notranjega trga (1) in zlasti člena 9(4) Direktive,
ob upoštevanju naslednjega:
(1)
Odločba Komisije 2007/716/ES (2) določa prehodne ukrepe za strukturne zahteve glede nekaterih obratov v sektorjih mesa in mleka v Bolgariji iz Uredbe (ES) št. 852/2004 (3) in Uredbe (ES) št. 853/2004 (4) Evropskega parlamenta in Sveta. Dokler so navedeni obrati v prehodu, se proizvodi s poreklom iz navedenih obratov lahko v promet dajo le na notranji trg ali uporabijo za nadaljnjo predelavo v bolgarskih obratih v prehodu.
(2)
Odločba 2007/716/ES je bila spremenjena z odločbami Komisije 2008/290/ES (5), 2008/330/ES (6), 2008/552/ES (7), 2008/678/ES (8) in 2008/828/ES (9).
(3)
V skladu z uradno izjavo bolgarskega pristojnega organa so nekateri obrati v sektorjih mesa in mleka zaključili svoje dejavnosti ali končali postopek posodabljanja in so zdaj popolnoma usklajeni z zakonodajo Skupnosti. Navedene obrate je zato treba črtati s seznama obratov v prehodu.
(4)
Prilogo k Odločbi 2007/716/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2007/716/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 12. januarja 2009

Labels: 0
18
17